# Associació d'Amics de Gorki

### De Viquipèdia

Logotip de l'Associació d'Amics de Gorki
Escut de Nijni Nóvgorod

L'Associació d'Amics de Gorki és una entitat sociocultural catalana fundada a Sant Boi de Llobregat el 1991 per promocionar la cultura russa a Espanya i la cultura espanyola a Rússia, especialment en relació amb la ciutat russa de Nijni Nóvgorod (que entre el 1932 i el 1990 portà el nom de Gorki en homenatge a l'escriptor, fill de la població).

Aquesta promoció s'ha efectuat mitjançant les denominades Jornades espanyoles a Rússia, que es porten a terme en conveni amb l'Ajuntament de Nijni Nóvgorod. També ha desenvolupat en alguna ocasió aquestes jornades a les ciutats de Moscou i de Kazan, sempre amb un gran èxit de públic i seguides per mitjans de comunicació, premsa escrita i televisió. L'entitat està reconeguda i recomanada per la UNESCO a través de la seva pàgina web internacional [1]. Va ser el primer grup turístic estranger a visitar la ciutat de Nijni Nóvgorod després que a aquesta se li retirés l'estatus de "Ciutat Prohibida" que li havia posat el règim de l'antiga URSS.

## [edita] Ressenya històrica

L'avinguda Pokróvskaia de Nijni Nóvgorod

L'associació fou fundada per Jaume R. Rabassa i José Antonio Lozano l'any 1991, a la ciutat de Sant Boi de Llobregat, després de diverses visites personals a la ciutat de Nijni Nóvgorod i de contactes posteriors amb membres de l'Ajuntament de la ciutat russa.

Les finalitats bàsiques de l'associació són donar a conèixer la ciutat russa que dóna nom a l'entitat, potenciar els llaços d'amistat i solidaritat amb aquesta ciutat, realitzar exposicions al llarg de l'any que aproximin la realitat cultural i social de la ciutat, l'acollida de nens orfes de la regió per part de famílies espanyoles, intercanvis culturals entre les dues ciutats, organització de viatges a Rússia i enviament de material audiovisual, informàtic i medicines a orfenats de la ciutat i de la regió per pal·liar, en la mesura de les seves possibilitats, les mancances i necessitats de tipus social i cultural dels nens orfes.

## [edita] Projectes i convenis amb altres entitats

El Kremlin de Nijni Nóvgorod

Cada any (durant els més de 15 de funcionament de l'associació) l'entitat ha incorporat als seus viatges a la ciutat de Nijni Nóvgorod una o dues entitats culturals de Sant Boi de Llobregat o de les comarques del Baix Llobregat o el Barcelonès. Les entitats culturals realitzen, d'acord amb el conveni de la ciutat russa, una actuació folklòrica en el marc de les denominades "Jornades Catalanes a Nijni Nóvgorod". En aquestes jornades han participat associacions i entitats culturals que abasten un ampli ventall social, com:

- l'Orfeó de Sants (Barcelona)
- l'Ateneu Santboià (Sant Boi de Llobregat)
- la Coral Renaixença (Sant Boi de Llobregat)
- l'Esbart Dansaire Sant Martí (Torrelles de Llobregat)
- la Coordinadora de Gent Gran del Baix Llobregat (el Prat, Viladecans...)
- el quadre flamenc Anea (Cornellà de Llobregat)
- la Casa d'Aragó (Barcelona)
- la Tuna de Cornellà (Cornellà)
- la companyia de teatre Plaudite (L'Hospitalet de Llobregat)
- els Diables de Casablanca (Sant Boi de Llobregat)
- l'Institut Salvador Seguí (Barcelona)
- el quadre flamenc Casa de Sevilla (Baix Llobregat / Cornellà)
- l'Agrupació Musical Senienca ("Creu de Sant Jordi 2002" - la Sénia)

L'associació manté de manera permanent, i gràcies a la col·laboració del Col·lectiu de Pintors de Sant Boi, una exposició de quadres realitzats per l'artista santboiana Gracia Ruiz al Centre Espanyol de Moscou, antiga seu del Partit Comunista de la Unió Soviètica, cedit per l'Ajuntament moscovita als prop de 300 'nens de la Guerra Civil' espanyola que romanen a Rússia.

## [edita] Enllaços externs

- Web oficial de l'Associació d'Amics de Gorki (castellà)
- Vídeo de Nijni Nóvgorod
- Vídeo del 18è aniversari de l'Associació d'Amics de Gorki

Obtingut de "http://ca.wikipedia.org../../../a/s/s/Associaci%C3%B3_d%27Amics_de_Gorki_ba1f.html"

Categories: Associacions | Sant Boi de Llobregat

##### Views

- Article
- Discussió
- Revisió actual

##### Cerca

##### En altres llengües

- Español
- English